钦定古今图书集成/明伦汇编/皇极典/第243卷 > 书经 > 《无逸》
## 钦定古今图书集成/明伦汇编/皇极典/第243卷 > 书经 > 《无逸》

〈蔡传〉逸者，人君之大戒。自古有国家者，未有不以勤而兴、以逸而废也。《益戒》《舜》曰：“罔游于逸，罔淫于乐

舜，大圣也，益犹以是戒之，则时君世主其可忽哉！成王初政，周公惧其知逸而不知无逸也，故作是书以训之。上目天命精微，下至畎亩艰难、闾里怨诅，无不具载，岂独成王之所当知哉？实天下万世人主之龟鉴也。

周公曰：“呜呼！君子所其《无逸》。”

〈蔡传〉所，犹处所也。君子以《无逸》为所，动静食息，无不在是焉，作辍则非所谓所矣。

先知稼穑之艰难，乃逸，则知小人之依相小人。厥父
母勤劳稼穑，厥子乃不知稼穑之艰难，乃逸乃谚，既
诞，否则侮厥父母。曰：“昔之人无闻知。”周公曰：“呜呼！我
闻曰：昔在殷王中宗，严恭寅畏，天命自度，治民祗惧，
不敢荒宁。”肆中宗之享国，七十有五年。

〈蔡传〉中宗“严恭寅畏”，以天理自检律其身至于治民之际，亦祗敬恐惧而不敢怠荒，安宁中宗《无逸》之实如此，故能有享国永年之效也。

其在高宗，时旧劳于外，爰暨小人。作其即位，乃或亮
阴，三年不言。其惟不言，言乃雍。不敢荒宁，嘉靖殷邦。
至于小人，无时或怨。肆高宗之享国，五十有九年。

〈蔡传〉“嘉靖”者，礼乐教化，蔚然于安居乐业之中也；“小大无时或怨”者，万民咸和也；“乃雍”者，和之发于身；“嘉靖”者，和之达于政；“无怨”者，和之著于民也。高宗《无逸》之实如此，故亦有享国永年之效也。

其在祖甲，不义惟王，旧为小人作。其即位，爰知小人
之依，能保惠于庶民，不敢侮鳏寡。肆祖甲之享国，三
十有三年。自时厥后立王，生则逸，生则逸，不知稼穑
之艰难，不闻小人之劳，惟耽乐之从。自时厥后，亦罔
或克寿。或十年，或七八年，或五六年，或四三年。

〈大全〉陈氏经曰：逸乐，人所好，然所好有甚于逸乐者，苟以艰难而得寿，奚为而逸乐？艰难人所恶，然所恶有甚于艰难者，苟以逸乐而促寿，奚为而不艰难？公之言，夺常情之好恶，而示以所甚好恶也。

周公曰：“呜呼！厥亦惟我周太王、王季，克自抑畏，文王
卑服，即康功田功。”

〈蔡传〉“康功”，安民之功。田功，养民之功。

“徽柔懿恭，怀保小民，惠鲜鳏寡。”自朝至于日中昃，不
遑暇食，用咸和万民。

〈蔡传〉“自朝至于日之中，自中至于日之昃”，一食之顷有不遑暇欲，咸和万民，使无一不得其所也。文王心在乎民，自不知其勤劳如此。

文王不敢盘于游田，以庶邦，惟正之供。文王受命惟
中身，厥享国五十年。周公曰：“呜呼！继自今嗣王，则其
无淫、于观、于逸、于游、于田，以万民，惟正之供。无皇曰：
‘今日耽乐，乃非民攸训，非天攸若，时人丕则有愆，无
若殷王受之迷乱，酗于酒德哉’！”周公曰：“呜呼！我闻曰：
古之人犹胥训告，胥保惠，胥教诲，民无或胥诪张为”
幻。

〈蔡传〉“言古人德业已盛，其臣犹且相与诫告之，保惠之，教诲之。惟其若是，是以视听思虑无所蔽塞，好恶取予明而不悖”，故当时之民无或敢诳诞为幻也。

此厥不听，人乃训之，乃变乱先王之正刑，至于小大。
民否则厥心违怨，否则厥口诅祝。周公曰：“呜呼！自殷
王中宗，及高宗，及祖甲，及我周文王，兹四人迪哲。”厥
或告之曰：“小人怨汝，詈汝，则皇自敬德。”厥愆曰：“朕之
愆，允若”时不啻不敢含怒，此厥不听。人乃或诪张为
幻，曰：“小人怨汝，詈汝”则信之。则若时不永念厥辟，不
宽绰厥心，乱。罚无罪，杀无辜，怨有同，是丛于厥身。

〈蔡传〉“天地以万物为心，人君以万民为心。”故人君者，要当以民之怨詈为己责，不当以民之怨詈为己怒。以为己责，则民安而君亦安，以为己怒则民危而君亦危矣。吁！可不戒哉！

周公曰：“呜呼！嗣王其监于兹。”